Erbovný emblém bazilík minor - umbraculum
Adamova brána (*Adamspforte*), Bamberská katedrála. Pápežský znak poukazuje na status *basilica minor*
**Bazilika minor** alebo **basilica minor** (*menšia bazilika*) je od 18. storočia zvláštny čestný titul, ktorý určitým významným chrámom prepožičiava rímsky pápež. Prepožičanie titulu *basilica minor* má za cieľ „posilnenie väzieb jednotlivých chrámov s rímskym biskupom a zároveň má vyzdvihnúť význam tohto chrámu pre okolie".

Vyšší titul ako *basilica minor* je *basilica maior*, ktorý je vyhradený šiestim najvyššie postaveným rímskokatolíckym kostolom, z ktorých štyri sú v Ríme a dva v Assisi.

Označenie
---------

Budova a zástavy baziliky minor môžu niesť skrížené kľúče, podobne ako v pápežskom znaku. Padiglione, žltočervené pruhované kužeľovité hodvábne tienidlo, ktoré pôvodne slúžilo na ochranu kňazov a rechtorov pri procesiách (niekedy býva nazývané tiež *umbraculum*, či *basilica*), a tintinnabulum (liturgický zvonec), už nie sú povinnými insígniami bazilík minor.

Postup získania titulu *basilica minor* v súčasnosti upravuje predovšetkým *Acta Domus ecclesiae de titulo Basilicate minoris* Kongregácie pre Boží kult a disciplínu sviatostí z 9. novembra 1989. So zapožičaním titulu sú spojené určité požiadavky: „personálne a stavebné vybavenie pre príkladné slúženie liturgie a častú kazateľskú a spovednú službu. Bazilika minor má sláviť liturgiu hodín, resp. časoslov a má mať spevácky zbor. Do baziliky sú donesené pápežské insígnie [...] a vzniká povinnosť vykonávať petro-pápežské slávnosti, vzdelávaciu prácu a osvetu pri šírení rímskych výnosov".

Po celom svete bolo k 30. júnú 2011 1 639 kostolov nesúcich označenie *basilica minor*, z toho 554 len v Taliansku. Týmto titulom sú označené najmä významné pútnické kostoly. Bazailiku minor je možné rozpoznať podľa pápežského erbu úradujúceho alebo prepožičiavajúceho pápeža nad portálom alebo na inom nápadnom mieste.

Referencie
----------

1. ↑  Heinzgerd Brakmann: Bazilika.III. Liturgische Einteilung, 3/2 in: Lexikon für Theologie und Kirche
2. ↑  Lexikon für Theologie und Kirche
3. ↑  gcatholic.org, z 12. februára 2013.

Literatúra
----------

* Sergio Bianchi: *Le Basiliche Minori.* Marianum, Rím 1976.
* Andreas Heinz: *Eine Ehre, die verpflichtet. Liturgiegeschichtliche und pastoralliturgické Anmerkungen zum Titel "Basilica Minor"*, in: *Bazilika St. Kastor Koblenz*, Selbstverlag Kath. Kirchengemeinde, Koblenz 1992, str.23-37.

Pozri aj
--------

* Bazilika
* Basilica maior

Externé odkazy
--------------

* Úplný zoznam všetkých svetových bazilík
* Kongregácia pre božský kult a disciplínu sviatostí: Acta Domus ecclesiae de titulo Basilicate minoris - normy pre zapožičanie titulu *basilica minor*

Zdroj
-----

* *Tento článok je čiastočný alebo úplný preklad článku Basilica minor na českej Wikipédii.*

| * z
* d
* u
Baziliky minor na Slovensku |
| --- |
| Rímskokatolícka cirkev | 
* Bazilika Sedembolestnej Panny Márie, Šaštín (1964)
* Bazilika Navštívenia Panny Márie na Mariánskej hore, Levoča (1984)
* Bazilika Navštívenia Panny Márie, Staré Hory (1990)
* Bazilika sv. Kríža, Kežmarok (1998)
* Bazilika sv. Emeráma, Nitra (1998)
* Bazilika sv. Egídia, Bardejov (2000)
* Bazilika Narodenia Panny Márie, Rajecká Lesná (2002)
* Bazilika Narodenia Panny Márie, Vranov nad Topľou (2008)
* Bazilika sv. Mikuláša, Trnava (2008)
* Bazilika Narodenia Panny Márie, Marianka (2011)
* Bazilika sv. Jakuba, Levoča (2015)
* Bazilika sv. Ondreja, Komárno (2018)
* Bazilika sv. Benedikta, Hronský Beňadik (2019)

 |  |
| Gréckokatolícka cirkev | 
* Bazilika Zosnutia presvätej Bohorodičky, Ľutina (1988)
* Bazilika Zostúpenia Svätého Ducha, Michalovce (2012)

 |
| **^1**  Baziliku sv. Emeráma v Nitre niektoré zdroje neuvádzajú medzi bazilikami minor |